Words de William Whitaker

Words de William Whitaker (in anglese: William Whitaker's Words) es un programma de computator que analysa le flexion o le conjugation de un parola latin, e converte lo al radice de parola in lingua anglese. Etiam on pote introducer un parola anglese, e reciper le traduction latin.

Le programma, que es scribite in Ada, es libere, on pote etiam usar lo in Internet.

Iste programma, specialmente le version per connexion (online) in Internet, ha ganiate popularitate inter latinistas a causa de su interfacie simplice, de plure parolas latin e de accurate resultatos. Nonobstante, le usator debe verificar le resultatos, proque Words usa le regulas basate super pre-, in-, e suffixation, declination, e conjugation natural pro determinar le possibilitate de un entrata. In consequentia, il non es certe, si parolas retornate per Words esseva unquam usate in litteratura o discurso latin, etiam si le programma trova un possibile signification pro un parola date.

 Mesura de spatio 
"Le dictionario" es circa 39,000 entratas, como esserea contate in un dictionario ordinari. Isto pote generar plure centos de milles de "parolas" que on pote construer super tote le declinationes e conjugationes. Le objectivo de iste utensile es adjutar in traductiones simplice pro un comenciante studente o amateur de lingua latin.

Alicun cento prefixos e suffixos grandemente augmenta le extension. Illos generara deces de milles de additional parolas - alicun de illos es recognoscite parolas latin, alicun es perfectemente rationabile parolas le qual esseva nunquam usate per Cicero o Caesar sed poteva esser usate per Augustino o alicun monacho a Jarrow, e alicun es nonsenso.

In comparation, le Oxford Latin Dictionary (OLD), considerate a esser le plus complete lexico latin publicate in le lingua anglese, ha circa 34,000 entratas, al exception de nomines proprie.Vide http://lysy2.archives.nd.edu/words.htm#1  Le OLD ha plus pauc entratas pro que illo solmente contine entratas ab Latino Classic, ma Words contine parolas ab plure periodos de tempore.

 Le processo de analyse de syntaxe 
Per exemplo, date le forma del parola latin amabantur, Words age per le processo sequente, pro retornar su exacte traduction:

amabantur = am + a + ba + nt + ur, ubi:
 am = amo, amare, amavi, amatus (in interlingua "amar", in anglese to love)
 a = vocal que puncta modo indicative
 ba = puncta tempore imperfecte 
 nt = puncta numero plural e tertie persona
 ur = puncta voce passive

Assi amabantur es le forma passive, de tertie persona, plural, imperfecte, indicative del parola latin amare. Iste forma esserea traducite al anglese como they were being loved (in interlingua "illes/illas/illos esseva amate").

 Lector 
Lector es un altere programma de computator. Lector usa "Words de Whitaker" como conversor ab lingua latin al lingua anglese.

 Referentias 

 Ligamines externe 
 Words in Internet 
 Words notas e extraction 
 PalmWords
 http://www.math.ohio-state.edu/~econrad/lang/latin.html 
 http://www.extension.harvard.edu/2006-07/news/chalice.jsp 
 http://www2.bsz-bw.de/cms/recherche/links/fabio/fabioWRTB.html 
 http://www.quicklatin.com/
 Interpres  Words pro Mac OS X
 Words dictionary plug-in pro Mac OS X's Dictionary.app.
 Latin Assistant Windows interfacie pro Words



Categoria:Latino
Categoria:Pedagogia